**Checoslovaquia** (en checo e eslovaco: *Československo* ou *Česko-Slovensko*) foi un estado fundado trala fin da primeira guerra mundial e a desmembración do Imperio Austrohúngaro, do cal formaba parte o Reino de Bohemia, no Tratado de Versalles. Durou dende 1919 ata 1993, e comprendía ás actuais República Checa e Eslovaquia. En 1938, Chequia pasou a fomar parte do Terceiro Reich co nome de Bohemia e Eslovaquia continuou a ser independente cun goberno pro-nazi.

Historia
--------

O estado creouse en 1919. En 1938 convertese en zona de influencia do Terceiro Reich tralos acordos de Múnic. En 1945 foi liberado polas tropas rusas, e en 1947 caeu baixo influencia soviética. En 1968 tivo lugar a Primavera de Praga.

### República Federal Checa e Eslovaca (1990-1992)

#### Adopción do nome

A diferenza do que sucedeu en Iugoslavia e a Unión Soviética, a caída do comunismo neste país non significou o final da unión: A raíz da Revolución de Veludo, o recentemente elixido presidente Vaclav Havel anunciou que a palabra "socialista", que fora parte do nome oficial de Checoslovaquia desde 1960, debía ser eliminada do nome e substituída por "federal".

Aínda que o nome obvio que debía adoptarse presumía ser o de antes de 1960, *Československá republika* (*República Checoslovaca*), os políticos eslovacos obxetaron que o nome tradicional subsumía demasiado a Eslovaquia. O primeiro compromiso foi a Lei Orgánica 81/1990, que recoñeceu a natureza do estado de forma explícita como *Československá federativní republika* (República Federal Checoslovaca) en checo e foi aprobada o 29 de marzo de 1990 (entrando en vigor o mesmo día) só logo de acordar que a forma eslovaca para *Česko-slovenská federatívna republika* debería ser codificada de forma explícita por unha futura lei sobre os símbolos estatais. Isto foi recibido con desaprobación xeral; o compromiso resultante logo das negociacións foi *Česká a Slovenská Federativní/Federatívna Republika* (*República Federal Checa e Eslovaca*) (Lei Constitucional 101/1990, aprobada o 20 de abril e en vigor desde a súa declaración o 23 de abril, a diferenza da anterior, tamén explicitamente na lista tanto en checo e a versión eslovaca e afirmou que son iguais).

#### Disolución

*Artigo principal**:* Disolución de Checoslovaquia.
A cuestión nacional, con todo, non atopou acomodo baixo a nova arquitectura da República Federal Checa e Eslovaca, na que se pretendeu dar carta de natureza á nacionalidade eslovaca en pé de igualdade coa checa. As reivindicacións autonomistas pronto deixaron paso, ao longo dos anos 1990 e 1991, ás propostas independentistas. De calquera modo, o proceso de disgregación da República transcorreu por camiños difíciles, pero sempre pola vía da negociación e o diálogo. De feito, o propio Havel declaraba nunha entrevista para Radio Viena o 16 de abril de 1991 que *se o pobo eslovaco quere vivir nun Estado independente, nin os checos nin eu negarémoslles o dereito a facelo*.

Na primavera deste último ano, esta cuestión estivo no centro da crise do Goberno eslovaco e do propio Movemento Público Contra a Violencia, que se escindiría nun grupo liderado por Vladimir Meciar, fundando a plataforma chamada Movemento para unha Eslovaquia Democrática (HZDS). Esta forza política accedeu ao goberno eslovaco nas eleccións de xuño de 1992 e iniciou negociacións co goberno checo para a partición da República Federal. Václav Havel dimitiu do seu posto en xullo e a partición foi aprobada pola Asemblea Federal o 25 de novembro de 1992. O 1 de xaneiro de 1993 Checoslovaquia foi disolta pacificamente polo Parlamento, formando dous países completamente independentes: a República Checa e a República Eslovaca.

* Checoslovaquia en 1928Checoslovaquia en 1928
* Checoslovaquia en 1969Checoslovaquia en 1969

|  |  |
| --- | --- |
|  | Commons ten máis contidos multimedia sobre:  ***Checoslovaquia*** |

|  |  |
| --- | --- |
| Control de autoridades | 
* Wd: Q33946
* WorldCat
* VIAF: 143697606
* BNE: XX451387
* BNF: 11881605z
* BRE: 4685036
* CANTIC: a10843991
* EBID: ID
* FAST: 1212490
* GEC: 0068082
* GeoNames: 8505031
* GND: 4078435-6
* HDS: 003373
* ISNI: 0000 0001 2296 6146
* LCCN: n81032269
* MusicBrainz: ID
* NDL: 00573587
* NKC: ge131689
* PTBNP: 118529
* SUDOC: 026599465
* TGN: 1000065
* Treccani: cecoslovacchia

 |

|  |  |
| --- | --- |
| Identificadores | 
* MeSH: D003604
* UMLS: C0010872

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---